Բոլոր աստղերը շարժվում են Գալակտիկայի կենտրոնի շուրջը: Հարց է ծագում, թե ինչպե՞ս են նրանք շարժվում: Մեր Արեգակը շարժվում է իր բոլոր մոլորակների հետ միասին: Այդ մոլորակները աստղաբաշխության տեսանկյունով այնպիսի մանրուք են, որ կարելի է ասել, թե Արեգակը սովորական աստղ է, որը պտտվում է Գալակտիկայի կենտրոնի շուրջը: Սակայն հանդիպում են աստղազույգեր, որտեղ յուրաքանչյուր կոմպոնենտ (բաղադրիչ) մասնակցում է երկու շարժումների: Նախ զույգի ընդհանուր ծանրության կենտրոնի շուրջը: Պտտման այդ պարբերությունը շատ փոքր է, այն չափվում է երբեմն մի քանի օրով, շաբաթներով և ամիսներով, երբեմն՝ տարիներով: Երկրորդը՝ Գալակտիկայի ընդհանուր կենտրոնի շուրջը կատարվող շարժումն է: Ենթադրվում է, որ բոլոր աստղերի 60 %-ը մտնում է աստղային տարբեր զույգերի և եռյակների մեջ: